Tamperės tarptautinis oro uostas
Tamperės tarptautinis oro uostas (IATA kodas: TMP, ICAO kodas: EFTP) - (Tampere-Pirkkala oro uostas) – antras didžiausias Suomijos tarptautinis oro uostas. Pirmasis Tamperėje oro uostas buvo oficialiai atidarytas dar 1936 m., 6 km į rytus nuo Tamperės centro. Iki Antrojo pasaulinio karo iš jo buvo vykdomi skrydžiai į kitus Suomijos miestus – Helsinkį, Vasą, Oulu, Kemi. 1979 m. Tamperės oro uostas buvo perkeltas į kitą vietą, apie 13 km į pietvakarius nuo Tamperės centro. Didžiausias oro uosto vežėjas – Airijos žemų kaštų aviakompanija Ryanair. Nuo 1985 m. Tamperės oro uoste dislokuota Suomijos karinių oro pajėgų bazė. Tamperės oro uoste veikia du keleivių terminalai; antruoju naudojasi Ryanair aviakompanija, likusios – pirmuoju.